Diari Oficial de la Generalitat Valenciana


Sumari del DOGV 2867, del 12-11-1996 (1996/839873)

ACORD de 2 d'octubre de 1996, de la Comissió Territorial d'Urbanisme de Castelló, que fa referència al Pla Especial d'Infraestructura de Sanejament de Polígons Industrials d'Almassora.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839873


Data del document
:   12-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 2 d'octubre de 1996, de la Comissió Territorial d'Urbanisme de Castelló, que fa referència al Pla Especial d'Infraestructura de Sanejament de Polígons Industrials d'Almassora.   
La Comissió Territorial d'Urbanisme de Castelló, en la sessió de 2 d'octubre de 1996, va adoptar l'acord següent:  
Vist el Pla Especial d'Infraestructura de Sanejament de Polígons Industrials, promogut per l'Ajuntament d'Almassora, i d'acord amb els següents,  
Antecedents de fet  
Primer  
El Ple de l'Ajuntament d'Almassora, el 19 de juliol de 1996, va acordar sotmetre a exposició pública el pla especial, la qual cosa va dur a terme mitjançant els anuncis publicats en el diari Mediterráneo el 25 de juliol de 1996 i en el Diari Oficial de la Generalitat Valenciana núm. 2.807, el 9 d'agost de 1996. Transcorregut el període d'informació al públic durant el qual no s'hi van formular al·legacions, el Ple va aprovar provisionalment el Pla el 10 de setembre de 1996.  
Segon  
El projecte consta de memòria justificativa i plànol. Com a annex s'incorpora el projecte d'urbanització del col·lector.  
Tercer  
L'objecte del document és la tramitació com a pla especial de l'obra de construcció del col·lector de sanejament en el camí del Pla de Museros.  
Aquest col·lector, de 2.300 metres de longitud, comença en el límit est del pla parcial Pinar de Llàcer i connecta després amb el col·lector general.  
Com el pla general no preveu aquesta obra d'infraestructura, el projecte d'obra corresponent es tramita com a pla especial i es completa amb la documentació addicional escaient.  
Fonaments de dret  
Primer  
La tramitació ha estat correcta, d'acord amb el que estableixen l'article 38 i següents de la Llei 6/1994, de 15 de novembre, Reguladora de l'Activitat Urbanística (d'ara endavant LRAU).  
Segon  
La documentació està completa, a l'efecte del compliment del que estableix l'article 27 de la LRAU.  
Tercer  
L'article 81 de la LRAU estableix el següent:   
«La realització material de qualsevol obra pública exigeix verificar, prèviament, la seua compatibilitat amb l'ordenació urbanística i territorial. La verificació, quan l'obra no estiga subjecta a llicència, s'efectuarà sotmetent-ne el projecte bàsic als tràmits propis del procediment d'aprovació dels plans especials. Si el projecte modifica el planejament, s'ha de completar amb els documents característics d'aquells plans. Si no el modifica, l'acord d'aprovació provisional en legitima la completa realització. L'aprovació del projecte dóna lloc al que estableixen els articles 33.7 o 72.3.»  
D'altra banda, segons l'article 12.E en relació amb el 24 de la LRAU, una de les comeses del pla especial és la definició de les infraestructures, comesa que pot dur a terme, fins i tot, modificant el planejament general.  
El pla especial que s'examina s'adequa al que estableix la llei, i no s'hi observa cap entrebanc per a l'aprovació definitiva d'aquest.  
Quart  
De conformitat amb el que estableixen els articles 8.a i 9.1 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que, en el cas de municipis de menys de 50.000 habitants, tindrà directament efectes de resolució executòria.  
En virtut de tot això, la Comissió Territorial, a proposta del director general d'Urbanisme i Ordenació Territorial i vist l'informe de la Comissió Informativa acorda:  
Aprovar definitivament el Pla Especial d'Infraestructura de Sanejament en Polígons Industrials d'Almassora.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de la recepció d'aquesta notificació. Això, sense perjudici d'interposar qualsevol altre recurs que es considere oportú.»  
Castelló de la Plana, 3 d'octubre de 1996.- El secretari de la Comissió Territorial d'Urbanisme: Joaquín Llidó Silvestre.